
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση και προκήρυξη διενέργειας των ερευνών ζωικού κεφαλαίου 

χοίρων, βοοειδών και προβάτων, έτους 1992. 1 

Σύσταση Αναπτυξιακού Συνδέσμου Κοινοτήτων Αγίου Ιωάννου, 

Αγίας Παρασκευής, Αποδούλου, Λοχριάς, Νίθαυρης και Πλατά¬ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6229/Β 1413 (1) 

Έγκριση και προκήρυξη διενέργειας των ερευνών ζωικού κεφαλαίου 
χοίρων, βοοειδών και προβάτων, έτους 1992. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

α. Του Ν.Δ. 3627/56 «περί οργανώσεως της ΕΣΥΕ» και των Π.Δ. 
1143/80 «περί οργανισμού της ΕΣΥΕ», 224/86 «περί συστάσεως Γε- . 
νικής Γραμματείας ΕΣΥΕ» και 532/91 «περί οργανισμού Γ.Γ. ΕΣΥΕ». 

β. Του άρθρου 35 του Ν. 992/79 «περί οργανώσεως των Διοικητι¬ 
κών Υπηρεσιών δια την εφαρμογήν της Συνθήκης Προσχωρήσεως της 
Ελλάδος εις τα Ευρωπαΐκάς Κοινότητας και ρυθμίσεως συναφών θεσμι¬ 
κών και οργανωτικών θεμάτων». 

γ. του Ν. 1558/85 «περί κυβερνήσεως και κυβερνητικών οργάνων». 

2. Τις κοινές υπουργικές αποφάσεις, 19375/ΙΒ 554/24.9.81, και 
22230/ΙΒ 335/20.10.82 περί εγκρίσεων διενέργειοις των ερευνών 
ζωικού κεφαλαίου χοίρων - βοοειδών και προβάτων αντίστοιχα. 

3. Την απόφ. Υ 1687/17.2.92 «περί καθορισμού αρμοδιοτήτων του 
Υφυπουργού ΥΠΕΘΟ». 

4. Την απόφαση του Συμβουλίου των Ε.Κ. 85/360/ΕΟΚ/ 
16.7.85, σχετικά με την Αναδιάρθρωση του Συστήματος Γεωργικών 
Στατιστικών Ερευνών στην Ελλάδα. 

5. Την απόφ. Υ1660/1007556/116/23.1.92 «περί αναθέσεως 
αρμοδιοτήτων του Υπουργού Οικονομικών στον Υφυπουργό Οικονομι¬ 
κών». 

6. Τη σχετική εισήγηση Δ.Υ. Νο 1033/29.11.91 του Τμήματος 
Στατιστικών Πρωτογενή Τομέα της Διεύθυνσης Οικονομικών Στατιστι¬ 
κών Α' της Γ.Γ. ΕΣΥΕ, αποφασίζουμε: 

1. Εγκρίνουμς και προκηρύσσουμε τη διενέργεια από το Τμήμα Στα¬ 
τιστικής Ζωικού & Φυτ. Κεφαλαίου της Διεύθυνσης Πρωτογενούς Το¬ 
μέα της Γ.Γ. ΕΣΥΕ εντός του 1992, με δυνατότητα περάτωσής τους 
μέχρι και την 31η Ιανουάριου 1993, των ερευνών ζωικού κεφαλαίου 
χοίρων - βοοειδών και προβάτων, σύμφωνα με τα προβλεπόμενα στις 
κοινές υπουργικές αποφάσεις 19375/ΙΒ 554/24.9.81 και 22230/ΙΒ 
335/20.10.82 αντίστοιχα. 

2. Τα όργανα που θα χρησιμοποιηθούν για τη διενέργεια των ερευ¬ 
νών, εκτός των μονίμων ή επί συμβάσει υπαλλήλων της Γ.Γ. ΕΣΥΕ, 

μπορεί να είναι χαι υπάλληλοι των Δήμων και Κοινοτήτων, της Αγρο¬ 
φυλακής ή και άλλων Δημοσίων Υπηρεσιών και Ν.Π.Δ.Δ., καθώς και 
ιδιώτες. 

3. Οι δαπάνες που σχετίζονται με την εκτέλεση της ανωτέρω εργα¬ 
σίας θα καλυφθούν από τον προϋπολογισμό της Γ.Γ. ΕΣΥΕ έτους 
1991, με Κωδικό Αριθμό Εξόδου (Κ.Α.Ε.) 5323 του φορέα 13 - 50, 
και θα υπάρχει επιχορήγηση από την Ευρωπαϊκή Κοινότητα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1992 


ΟΙ ΥΠΟΥΡΓΟΙ 


ΕΣΩΤΕΡΙΚΟΝ 

Ν. ΚΛΕΙΤΟΣ 

ΥΦΥΠ. ΟΙΚΟΝΟΜΙΚΩΝ 

Κ. ΓΙΑΤΡΑΚΟΣ 


ΥΦΥΠ. ΕΘΝΙΚΗΣ ΟΙΚΟΝΟΜΙΑΣ 

Κ. ΔΟΥΣΗΣ 

ΓΕΩΡΓΙΑΣ 

Σ. ΧΑΤΖΗΓΑΚΗΣ 


Αριθ.οικ. 2025236/1743/0002 (2) 

Έγκριση και καθορισμός αποζημίωσης των απασχολούμενων με εργα¬ 
σίες στατιστικών ενδοκοινοτικού εμπορίου για λογαριασμό της 
ΕΟΚ. 


ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ», του Π.Δ. 
1143/80 «περί οργανισμού της ΕΣΥΕ», του Π.Δ. 224/86 «Σύσταση 
Γενικής Γραμματείας ΕΣΥΕ», του Π.Δ. 545/88 «περί Οργανισμού του 
ΥΠΕΘΟ» και του Π.Δ. 532/91 «Περί Οργανισμού Γ.Γ.ΕΣΥΕ», 

β) του Ν. 992/79 «περί οργανώσεως των διοικητικών Υπηρεσιών 
δια την εφαρμογήν της Συνθήκης Προσχωρήσεως της Ελλάδος εις τας 
Ευρωπαϊκάς Κοινότητας και ρυθμίσεως συναφών θεσμικών και οργα¬ 
νωτικών θεμάτων (άρθρο 35 παρ. 5 και 6β), 

γ) του Ν. 754/78 και 1505/84 «περί Αναδιάρθρωσης μισθολογίων 
κ.λπ.», 

δ) του Ν.Δ. 1558/85 «Κυβέρνηση και Κυβερνητικά Όργανα». 

2. Την 9611/3860/3.4.80 (ΦΕΚ 444/Β/5.5.80) κοινή απόφαση 
των Υπουργών Συντονισμού και Οικονομικών με θέμα «Εμφάνιση χρη¬ 
ματικών δοσοληψιών του Ελληνικού Δημοσίου μετά των Ευρωπαϊκών 
Κοινοτήτων». 

3. Την απόφαση Υ. 1660/1007556/116/0006Α/23.1.92 του 
Πρωθυπουργού και Υπουργού Οικονομικών «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών». 

4. Την Υ 1687/17.2.92 απόφαση του Υπουργού ΥΠΕΘΟ περί κα¬ 
θορισμού αρμοδιοτήτων των Υφυπουργών Εθνικής Οικονομίας. 

5. Το ότι η κατά μήνα αποζημίωση δεν θα υπερβαίνει τις μηνιαίες 
αποδοχές. 

6. Τις υποχρεώσεις που έχει αναλάβει η Γ.Γ. ΕΣΥΕ έναντι των Κα¬ 
νονισμών της ΕΟΚ καθώς και έναντι του ειδικού συμβολαίου που έχει 
υπογραφεί από την ΕΙΙΚΟδΤΑΤ και την προϊσταμένη αρχή της Γ.Γ. 
ΕΣΥΕ για εκτέλεση ειδικών εργασιών στατιστικών εξωτερικού εμπο¬ 
ρίου. 

7. Τη σχετική εισήγηση της Δ/νσης Οικονομικών Στατιστικών Α'. 

8. Το γεγονός ότι: α) για την εκτέλεση των ανωτέρω ερευνών και ερ¬ 
γασιών για λογαριασμό της ΕΟΚ εισρέει συνάλλαγμα στη Χώρα σε Ευ¬ 
ρωπαϊκές Λογιστικές Μονάδες και β) πρόκειται για κατ’ αποκοπή 
αμοιβή, σύμφωνα με τις διατάξεις του άρθρου 35 παρ. 5 και 6β του Ν. 
992/79 (ΦΕΚ 280/Α/21.2.79) και όχι για υπερωριακή αμοιβή σύμ¬ 
φωνα με τις διατάξεις του Ν. 1505/84, άρθρο 17 όπως συμπληρώθηκε 
με το άρθρο 7 του Ν. 1810/88, αποφασίζουμε: 

1. Εγκρίνουμε την απασχόληση πέραν της υποχρεωτικής ημερήσιας 
εργασίας υπαλλήλων της Γ.Γ. ΕΣΥΕ μονίμων, με σύμβαση Ι.Δ. και ιδι¬ 
ωτών - συνεργατών για την εκτέλεση των εργασιών που απαιτούνται 
για: 

Ειδικές μελέτες και εργασίες στο χώρο του ενδοκοινοτικού εμπορίου 
ενόψη της ενιαίας αγοράς. 

α) Μελέτη για την κατάρτιση των κωδικών αριθμών αναγνωρίσεως 
των διακοινοτικών φορέων σε συνεργασία με την Υπηρεσία του ΦΠΑ 
και του ΚΕΠΥΟ του Υπ. Οικονομικών. 

β) Μελέτη για την εκμετάλλευση των σημερινών πηγών τεκμηριώ- 


σεως για τη σύνταξη βασικών εγγράφων τεκμηρίωσης σχετικά με τους 
αποστολείς και τους παραλήπτες εμπορευμάτων, μεταξύ των κρατών - 
μελών, που αποτελούν αντικείμενο των στατιστικών τους εμπορίου, 
ώστε να εντοπιστούν, για το 1992, οι κυριότεροι από αυτούς και να ανα¬ 
πτυχθούν, με τη συνδρομή τους, σύγχρονες διαδικασίες μεταβίβασης 
των πληροφοριών. 

γ) Μελέτη για τον εντοπισμό των κενών και αδυναμιών του νέου συ¬ 
στήματος συλλογής δεδομένων, που θα προκύψουν από την κατάργηση 
των εθνικών διακρίσεων, από την ονοματολογία των εμπορευμάτων και 
θα έχουν σαν αποτέλεσμα την απώλεια των σχετικών πληροφοριών 
εθνικού ενδιαφέροντος. 

δ) Επεξεργασία στοιχείων ενδοκοινοτικού εμπορίου 1991 για την 
πληρέστερη προετοιμασία τόσο της προσαρμογής στο νέο καθεστώς 
συλλογής στοιχείων όσο και της συσχέτισης διαχρονικά των στοιχείων. 

ε) Κατάρτιση πλήρων μητρώων, εισαγωγέων και εξαγωγέων περιό¬ 
δου 1.7.91 - 31.6.92, με αναλυτικά στοιχεία για αντιμετώπιση της 
συλλογής του ενδοκοινοτικού εμπορίου από 1.1.93, 

2. Οι εργασίες πρέπει να αρχίσουν την 1 Μαρτίου 1992 και να περα- 
τωθούν μέχρι τις 31 Δεκεμβρίου 1992. 

- Ο αριθμός των ατόμων που θα απασχοληθούν ορίζεται συνολικά σε 

30. 

- Η κατά μήνα αποζημίωση καθορίζεται ως ακολούθως: 


4 άτομα X 80.000 μηνιαίους X 10 μήνες 

6 » X 60.000 » X 10 » 

20 » X 40.000 » X 10 » 


3.200.000 

3.600.000 

8.000.000 


Συνολική δαπάνη 


14.800.000 


3. Με απόφαση που θα εκδίδεται στην αρχή κάθε μήνα από τον Προϊ¬ 
στάμενο της αρμόδιας Δ/νσης της ΕΣΥΕ και θα υπογράφεται από τον 
Γ ενικό Γ ραμματέα της ΕΣΥΕ θα καθορίζονται τα ονόματα των υπαλλή¬ 
λων ή ιδιωτών που θα εργαστούν. Η προσφερόμενη εργασία καθώς και 
το ποσό της αποζημίωσης που δικαιούται ο καθένας, ανάλογα με την 
εργασία που θα προσφέρει και που δεν μπορεί να υπερβεί τον πιο πάνω 
καθοριζόμενο αριθμό υπαλλήλων και ιδιωτών - συνεργατών και το 
ποσό της κατ’ αποκοπήν αποζημίωσης θα βεβαιώνεται από τον 
Προστάμενο της αρμόδιας Δ/νσης της ΕΣΥΕ. 

4. Η δαπάνη για τις ανωτέρω αποζημιώσεις καλύπτεται εξολοκλή- 
ρου από το Συμβόλαιο της Γ.Γ. ΕΣΥΕ με την ΕΟΚ και θα βαρύνει τις 
πιστώσεις του προϋπολογισμού της Γ.Γ. ΕΣΥΕ οικονομικού έτους 
1992 φορέας 13-150 (Γ.Γ. ΕΣΥΕ) με κωδικό αριθμό εξόδου 5354 
(χρηματοδότηση ερευνητικών προγραμμάτων και αναλογών εργασιών 
σε συνεργασία με ΕΟΚ και ΟΗΕ). 

Τα χρηματικά ποσά του κωδικού αριθμού 5354 του φορέα 13-50 
αφορούν στο σύνολό τους εμβάσματα της ΕΟΚ που μεταφέρονται από 
την Τράπεζα της Ελλάδος, στον Κρατικό προϋπολογισμό. 

5. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

6. Η προηγούμενη παρόμοια κοινή απόφαση 2010819/627/ 
0022/10.2.92 (ΦΕΚ 100Β'/14.2.92) καταργείται. 

Αθήνα, 23 Μαρτίου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Κ. ΔΟΥΣΗΣ Κ. ΓΙΑΤΡΑΚΟΣ 

-φ- 

Αριθ. 2024210/376 (3) 

Αύξηση του μερίσματος που παρέχει το Μετοχικό Ταμείο Πολιτικών 
Υπαλλήλων στους μερισματούχους του. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παράγρ. 2 εδάφ. Β'της αριθ. 7953/37/1988 απόφασης του 
Υπουργού Οικονομικών, που κυρώθηκε με το Ν. 1810/88 (ΦΕΚ 
223/Α/88). 

2. Την αριθ. Υ1660/1007556/116/0006Α/23.1.1992 από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων, Υπουργού Οικονομικών στον Υφυπουργό Οικονομικών» 
(ΦΕΚ 31/Β/92). 

3. Την αριθ. 2/16.1.92 απόφαση του Διοικητικού Συμβουλίου του 
Μετοχικού Ταμείου Πολιτικών Υπαλλήλων. 

4. Το αριθ. 6351/200/17.3.92 έγγραφο του Υπουργείου Εθνικής 
Οικονομίας. 

5. Τα άριθ. 5247/28.1.92 και 6261/30.1.92 έγγραφα του Μετο¬ 
χικού Ταμείου Πολιτικών Υπαλλήλων, αποφασίζουμε: 

Αυξάνουμε από 1ης Ιανουάριου 1992 α) το συντελεστή απόδοσης κε¬ 
φαλαίου με βάση τον οποίο καθορίζεται το μέρισμα που παρέχει το Με¬ 
τοχικό Ταμείο Πολιτικών Υπαλλήλων στους μερισματούχους του από 
23% σε 25,60% και β) το κατώτερο όριο μερίσματος σε εννέα χιλιάδες 
πεντακόσιες δραχμές (9.500). 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 23 Μαρτίου 1992 

Ο ΥΦΥΠΟΥΡΓΟΣ 

ΚΩΝ/ΝΟΣ ΓΙΑΤΡΑΚΟΣ 

- 4 - 

Αριθ. 2069651/15661 (4) 

Αύξηση ανωτάτου ορίου έκδοσης εγγυητικών επιστολών από την Τρά¬ 
πεζα «ΒΑΝζίυΕ ΡΑΚΙΒΑδ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 Οργανισμός του Υπουργείου Οικονομι¬ 
κών. 

2. Τις αποφάσεις μας α) 166915/2570/17.11.77 με την οποία 
καθορίζονται οι όροι και οι προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα εγγυήσεις, στο Δημόσιο 
και τα Νομικά Πρόσωπα Δημοσίου Δικαίου για την εκτέλεση έργων 
προμήθειες κτλ. β) των 59390/6177/29.6.87 με την οποία ορίστηκε 
το ανώτατο όριο έκδοσης εγγυητικών επιστολών της ΒΑΝί^ϋΕ 
ΡΑΚΙΒΑδ στο ποσό των 1.100.000.000. 

3. Τη δραστηριότητα της εν λόγω Τράπεζας. 

4. Την αριθ. 1048293/800/0006 Α/24.5.91 απόφαση του 
Υπουργού Οικονομικών για μεταβίβαση αρμοδιοτήτων. · 

5. Την από 24.10.91 επιστολή της ΒΑΝί^ΙΈ ΡΑΚΙΒΑδ περί αυξή- 
σεως του ορίου έκδοσης των εγγυητικών επιστολών, αποφασίζουμε: 

Ορίζουμε στο εξής το ανώτατο όριο έκδοσης των εγγυητικών επιστο¬ 
λών της ΒΑΝΙ^ΙΈ ΡΑΚΙΒΑδ για τις ανωτέρω περιπτώσεις στο ποσό 
των δραχμών ενός δισεκατομμυρίου οκτακόσιων εκατομμυρίων 
(1.800.000.000) με τους όρους και τις προϋποθέσεις βάσει των 
οποίων παρέχονται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο και τα Ν.Π.Δ.Δ. για εκτέλεση έργων προμήθειες 
κ.λπ. (απόφασή μας 166915/2570/17.11.77). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαρτίου 1992 

Με εντολή Υπουργού 
Ο Γενικός Διευθυντής 
ΒΑΣ. ΡΙΖΑΣ 

-φ- 

Αριθ. Α4β/οικ. 1610 (5) 

Τροποποίηση και συμπλήρωση διατάξεων της Α4/2450/4.6.1991 

Υπουργικής Απόφασης «Εκπαίδευση Νοσηλευτών - τριών Νεφρολο¬ 
γίας». 

Ο ΥΠΟΥΡΓΟΣ 

ΥΓΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1397/83 (ΦΕΚ 143/83 τ.Α') Εθνικό Σύ¬ 
στημα Υγείας. 

2. Τις διατάξεις του Ν. 1278/82 (ΦΕΚ 105/82 τ.Α') Σύσταση Κε¬ 
ντρικού Συμβουλίου Υγείας. 

3. Την αριθ. 12 απόφαση της 83ης Ολομ./25.4.1991 Απόφαση του 
ΚΕΣΥ. 

4. Τις υπηρεσιακές - ανάγκες, αποφασίζουμε: 

Τροποποιούμε και συμπληρώνουμε την υπ’ αριθ. Α4/2450/4.6.91 
Απόφασή μας και: 

Γ. Ορίζουμε όπως το προβλεπόμενο στην παράγρ. 3 πιστοποιητικό, 
υπογράφεται και από το Δ/ντή της Νοσηλευτικής Υπηρεσίας του Νοσο¬ 
κομείου. 


2. Τα δικαιολογητικά που πρέπει να υποβάλει Νοσηλευτής - τρία 
που έχει προϋπηρεσία σε Νεφρολογικά Τμήματα Νοσοκομείων μεγαλύ¬ 
τερη του ενός (1) έτους, προκειμένου να εκδοθεί η σχετική διαπιστωτική 
πράξη που προβλέπεται στην παρ. 6, ορίζονται ως ακολούθως: 

1. Αντίγραφο πτυχίου επικυρωμένο. 

2. Το αναφερόμενο στην παράγρ. 3, της υπ’ αριθ. Α4/2450/ 
4.6.1991 (ΦΕΚ 476/91 τ.Β' Υπουργικής Απόφασης και όπως συ¬ 
μπληρώνεται με την παρούσα, πιστοποιητικό και 

3. Βεβαίωση της Γραμματείας του Νοσοκομείου ότι είναι υπάλληλος 
μόνιμος ή ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαρτίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

- 4 - 

Αριθ. Γ6β/244 (6) 

Χορήγηση άδειας ασκήσεως επαγγέλματος Κοινωνικού Λειτουργού 
στη Γιάγκου Κωνσταντίνα του Παύλου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6β/244/23.3.1992 έχει χορηγηθεί στην Γιάγκου 
Κωνσταντίνα του Παύλου άδεια ασκήσεως επαγγέλματος Κοινωνικού 
Λειτουργού. 

Αθήνα, 23 Μαρτίου 1992 

Με εντολή Υπουργού 
Η Διευθύντρια κ.α.α. 

Π. ΜΑΝΩΛΕΔΑΚΗ 

- 4 - 

Αριθ. Γ6β/242 (7) 

Χορήγηση άδειας ασκήσεως επαγγέλματος Κοινωνικού Λειτουργού 
στην Πατεργιανάκη Ευαγγελία του Νικολάου συζ. Μελεσσανάκη Νι¬ 
κήτα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6β/242/23.3.1992 έχει χορηγηθεί στην Πατεργια- 
νάκη Ευαγγελία του Νικολάου συζ. Μελεσσανάκη Νικήτα άδεια ασκή¬ 
σεως επαγγέλματος Κοινωνικού Λειτουργού. 

Αθήνα, 23 Μαρτίου 1992 

Με εντολή Υπουργού 
Η Διευθύντρια κ.α.α. 

Π. ΜΑΝΩΛΕΔΑΚΗ 

- 4 - 

Αριθ. Γ6β/234 (8) 

Χορήγηση άδειας ασκήσεως επαγγέλματος Κοινωνικού Λειτουργού 
στην Γιαννακοπούλου Βασιλική του Παναγιώτη. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6β/234/23.3.1992 έχει χορηγηθεί στην Γιαννακοπού¬ 
λου Βασιλική του Παναγιώτη άδεια ασκήσεως επαγγέλματος Κοινωνι¬ 
κού Λειτουργού. 

Αθήνα, 23 Μαρτίου 1992 

Με εντολή Υπουργού 
Η Διευθύντρια κ.α.α. 

Π. ΜΑΝΩΛΕΔΑΚΗ 

Αριθ. 28878 (9) 

Καθορισμός αριθμού Δικαστικών λειτουργών που αποστέλλονται στην 

αλλοδαπή με εκπαιδευτική άδεια. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη τις διατάξεις του άρθρου 46 του Ν. 1756/1988 
(ΦΕΚ 35/26.2.88 τ.Α') όπως τροποποιήθηκε από το άρθρο 7 παρ. 4 
του Ν. 1868/1989 (ΦΕΚ 230/10.10.89 τ.Α’), ορίζουμε: 

τον αριθμό των δικαστικών λειτουργών, που αποστέλλονται στην αλ¬ 
λοδαπή, με εκπαιδευτική άδεια για το εκπαιδευτικό έτος 1992 - 1993, 
ως εξής: 

1. Εισηγητών και Παρέδρων του Συμβουλίου της Επικράτειας σε 
τρεις (3). 

2. Δικαστικών Λειτουργών των Πολιτικών και Ποινικών δικαστη¬ 
ρίων σε πέντε (5). 

3. Δικαστικών λειτουργών των διοικητικών δικαστηρίων σε δύο (2). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 

Αριθ. 7482 (10) 

Τροποποίηση της 75755/13.11.1991 απόφασης Υπουργού Δικαιοσύ¬ 
νης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 1) Τις διατάξεις του άρθρου 96 του Ν.Δ. 3026/54, 
όπως τροποποιήθηκε με το άρθρο 2 του Ν. 1649/86, 2) τις αποφάσεις 
μας 34997/16.3.1988 (ΦΕΚ 224/22.4.1991 τ.Β') και 75755/ 

13.11.1991 (ΦΕΚ 1051/23.12.1991 τ.Β’) και 3) την 36/85/ 

18.12.1991 απόφαση του Διοικητικού Συμβουλίου του Δικηγορικού 
Συλλόγου Χανιών που επικυρώθηκε με την 26/2/20.12.1991 από¬ 
φαση, της Γενικής Συνελεύσεώς του, αποφασίζουμε: 

“ Τροποποιούμε την απόφασή μας 75755/13.11.1911 που δημο¬ 
σιεύτηκε στο ΦΕΚ 1051/23.12.1991 (τεύχος Β') και καθορίζουμε το 
ποσοστό που θα παρακρατεί ο Δικηγορικός Σύλλογος Χανιών από τις 
κατώτατες κατά τον Κώδικα Δικηγόρων αμοιβές των μελών του που 
προκαταβάλλονται σ’ αυτόν για κάθε είδους αστικές, ποινικές και διοι¬ 
κητικές υποθέσεις ενώπιον των αρμοδίων τακτικών και διοικητικών 
δικστηρίων, Δικαστικών Συμβουλίων, ανακριτών, εισηγητών και εντε¬ 
ταλμένων Δικαστών σε κάθε βαθμό δικαιοδοσίας σε τριάντα τοις εκατό 
(30%). 

Κατά τα λοιπά ισχύουν οι αποφάσεις μας 34997/16.3.88 και 
75755/13.11.91 (ΦΕΚ 224/22.4.1988, τ.Β' και 1051/ 
23.12.1991, τ. Β' αντίστοιχα). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Μαρτίου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 
-♦- 

Αριθ. ΚΑΤΕΧΝ/Α/13340 (11) 

Προσθήκη τμήματος σπουδών στη Μουσική Σχολή Βύρωνα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «Περί οργανισμού του Υπουργείου Πολιτι¬ 
σμού και .Επιστημών». 

,3. Το Β. Δ/γμα 16/1966 «Περί ιδρύαεως ιδιωτικών μουσικών ιδρυ¬ 
μάτων». 

4. Το Ν. 299/76 «Περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως και το από 
11.11.57 Β.Δ. «Περί κυρώσεως του εσωτερικού κανονισμού του 
Ωδείου Θεσσαλονίκης». 

5. Το άρθρο 41 του Ν. 1597/86 «Προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

6. Την απόφαση αριθ. ΥΠΠΟ/ΓΝΟΣ/33990/31.8.87 «Προϋπο¬ 
θέσεις λειτουργίας Τμήματος Κρουστών ΥΠΠΟ/ΓΝΟΣ/33992/ 


31.8.87 «Προϋποθέσεις λειτουργίας τμήματος κλασσικής κιθάρας» 
(ΦΕΚ 500/Β/87), ΥΠΠΟ/ΓΝΟΣ/33991/23.10.87 «Προϋποθέσεις 
λειτουργίας τμήματος κλαβικύμβαλου (τσέμπαλο) (ΦΕΚ 609/Β/ 
87). 

7. Την αριθ. ΥΠΠΟ/ΓΝΟΣ/49095/30.10.91 απόφαση «Μεταβί¬ 
βαση αρμοδιοτήτων Υπουργού και δικαιώματος υπογραφής «Με 
Εντολή Υπουργού στους Γεν. Γραμματείς, Γεν. Δ/ντές και Προϊσταμέ¬ 
νους των Διευθύνσεων Τμημάτων και Γραφείων της Κ.Υ. του ΥΠΠΟ 
(ΦΕΚ 987/τ.Β'/28.11.91). 

8. Την αριθ. ΥΠΠΟ/ΚΑΤΕΧΝ/Δ/29345/1584/30.9.87 από¬ 
φασή μας «Χορήγηση άδειας ίδρυσης και λειτουργίας Μουσικής Σχολής 
στον Κωνσταντίνο Ρίκκο με την επωνυμία «Μουσική Σχολή Βύρωνα» 
(ΦΕΚ 554/τ.Β·/23.10.87). 

9. Την αριθ. 21/25.2.92 αίτηση του Κων/νου Ρίκκου με τα συνημ¬ 
μένα δικαιολογητικά, αποφασίζουμε: 

Συμπληρώνουμε την αριθ. ΥΠΠΟ/ΚΑΤΕΧΝ/Δ/29345/1584/ 

30.9.87 απόφασή μας (ΦΕΚ 554/τ.Β'/23.10.87) και εγκρίνουμε τη 
λειτουργία του τμήματος Κλασσικής Κιθάρας στη Μουσική Σχολή Βύ¬ 
ρωνα από το Β' εξάμηνο του σχολικού έτους 1992 - 93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 18 Μαρτίου 1992 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 6625 (12) 

Καθορισμός οργάνωσης και λειτουργίας της Ειδικής Γραμματείας 
Αποκρατικοποίησης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψή: 

α) Τις διατάξεις του Ν. 1588/1985 «Κυβέρνηση και Κυβερνητικά 
Όργανα». 

β) Τις διατάξεις του άρθρου 2 παρ. 2 του Ν. 2000/1991 «Για την 
αποκρατικοποίηση, απλούστευση των διαδικασιών εκκαθάρισης, ενί¬ 
σχυσης των κανόνων ανταγωνισμού και άλλες διατάξεις». 

γ) Τις διατάξεις των ΠΔ 229/86 και 396/89 «Σύσταση και Οργά¬ 
νωση της Γ.Γ.Β.». 

δ) Την ανάγκη καθορισμού της Οργάνωσης και λειτουργίας της ειδι¬ 
κής Γραμματείας Αποκρατικοποίησης που συστάθηκε με τις διατάξεις 
του άρθρ. 2 του Ν. 2000/1991, αποφασίζουμε: 

Άρθρο 1 

Λειτουργία ειδικής Γραμματείας Αποκρατικοποίησης. 

Η Ειδική Γραμματεία Αποκρατικοποίησης, που συστάθηκε με τις 
διατάξεις του άρθρου 2 του Ν. 2000/91, εντάσσεται και λειτουργεί σαν 
οργανική ανεξάρτητη Υπηρεσία στη Γενική Γραμματεία Βιομηχανίας 
του ΥΒΕΤ. 

Άρθρο 2 

Αρμοδιότητες της Ειδικής Γραμματείας Αποκρατικοποίησης. 

Η Ειδική Γραμματεία Αποκρατικοποίησης επικουρεί στο έργο της 
την Διυπουργική Επιτροπή Αποκρατικοποίησης και τον Υπουργό Βιο¬ 
μηχανίας στα θέματα αποκρατικοποίησης που εισηγείται και εποπτεύει. 
Ειδικότερα, έργο της Ειδικής Γ ραμματείας Αποκρατικοποίησης είναι: 

1) Η παροχή οδηγιών και κατευθύνσεων στους φορείς του Δημόσιου 
Τομέα για θέματα της αποκρατικοποίησης. 

2) Ο συντονισμός όλων των επί μέρους ενεργειών προς αποκρατικο¬ 
ποίηση και η εξασφάλιση της επικοινωνίας μεταξύ Δ.Ε.Α. Υπουργού 
ΒΕΤ και των φορέων του Δημόσιου Τομέα. 

3) Η συγκέντρωση των απαιτουμένων στοιχείων και η σύνταξη ειση¬ 
γήσεων σύμφωνα με τις οδηγίες του Υπουργού ΒΕΤ προς την ΔΕΑ. 

4) Η οινοπαραγωγή και γνωστοποίηση των αποφάσεων της ΔΕΑ και 
η παρακολούθηση της υλοποίησής τους. 

5) Η τήρηση πρωτοκόλλου και αρχείου της Ειδικής Γραμματείοις 
Αποκρατικοποίησης. 

6) Η Οργάνωση συσκέψεων και η σύσταση ομάδων εργασίαις και 
Επιτροπών για την μελέτη θεμάτων αποκρατικοποίησης. 

7) Η γνωμάτευση επί παντός θέματος που παραπέμπεται στην Ει¬ 
δική Γραμματεία Αποκρατικοποίησης, από τη ΔΕΑ, για γνωμοδό- 
τηση. 

8) Η παροχή νομικής συνδρομής στη ΔΕΑ. 

9) Η ενημέρωση της ΔΕΑ επί της πορείας των θεμάτων που χειρίζε¬ 
ται. 


10) Ο χειρισμός κάθε θέματος που σχετίζεται με το έργο της αποκρα¬ 
τικοποίησης, ως τούτο καθορίζεται στις διατάξεις του άρθρου 1 του Ν. 

2000/91. 

"Αρθρο 3 

Οι ανάγκες σε προσωπικό της Ειδικής Γραμματείας Αποκρατικοποί¬ 
ησης αντιμεωπίζονται από 3 Ειδικούς Συμβούλους του Υπουργού ΒΕΤ, 
σ’ ένα εκ των οποίων ανατίθενται και καθήκοντα Συντονισμού αυτής και 
από οκτώ υπαλλήλους κατηγορίας ΠΕ, ΤΕ, ΔΕ, και ΥΣ που αποσπώ- 
νται με απόφαση του Υπουργού Βιομηχανίας Ενέργειας & Τεχνολογίας 
και του αρμόδιου κατά περίπτωση Υπουργού, από Δημόσιες Υπηρεσίες 
και από φορείς του Δημόσιου Τομέα. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Μαρτίου 1992 


Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 


Αριθ, Δ7/Β/Φ6.1.120/6863/172 (13) 

Εξαίρεση υπέρ του Δημοσίου ερευνητέας περιοχής στο Ν. Θεσσαλονίκης 
(περιοχή Ασκού). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 


Έχοντας υπόψη: 

1. Τις διατάξεις του Ν.Δ. 4433/64 και ειδικότερα το άρθρο 3 αυτού. 

2. Την απόφασή μας 3275/11.3.88 (ΦΕΚ 183/Β/6.4.88), με την 
οποία κηρύχθηκε περιοχή του Ν. Θεσσαλονίκης ως ερευνητέα από το 
Δημόσιο. 

3. Την απόφασή μας Δ7/Φ6.1.120/787/8/10.1.91 (ΦΕΚ 36/ 
Β/28.1.91), με την οποία παρετάθη για ένα χρόνο (μέχρι 6.4.92) η 
αναστολή ισχύος των διατάξεων των Μεταλλευτικού Κώδικα, που αφο¬ 
ρούν στην υποβολή αιτήσεων στον αρμόδιο Νομάρχη για την παραπάνω 
περιοχή. 


4. Το έγγραφο του ΙΓΜΕ με αριθ. 2575/13.3.92, με το οποίο αυτό 
προτείνει την εξαίρεση υπέρ του Δημοσίου της εν λόγω περιοχής. 

5. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθ. Δ15/Φ19/13291/3.5.91 για μεταβίβαση της εξου¬ 
σίας να υπογράφουν «Με Εντολή Υπουργού» οι Γενικοί Διευθυντές, οι 
Προϊστάμενοι Διευθύνσεων και οι Προϊστάμενοι Τμημάτων του Υπουρ¬ 
γείου Βιομηχανίας, Ενέργειας και Τεχνολογίας, αποφασίζουμε: 


1. Εξαιρούμε υπέρ του Δημοσίου, σύμφωνα με τις διατάξεις του Ν.Δ. 
4433/64, την παρακάτω περιοχή του Νομού Θεσσαλονίκης, που περι¬ 
λαμβάνεται στην απόφασή μας 3275/11.3.88 (ΦΕΚ 183/Β/6.4.88) 
σε όλη της την έκταση με τις ίδιες συντεταγμένες ορίων, δηλαδή: 


Τ.Σ.Α. 

Τ.Σ.Β. 

Τ.Σ.Γ. 

Τ.Σ.Δ. 

Τ.Σ.Ε. 

Τ.Σ.Ζ. 

Τ.Σ.Η. 

Τ.Σ.Α. 


X = - 8650 
X = - 5100 
X = - 5100 
X = - 4900 
X = - 6200 
X = - 6400 
X = - 8650 
X = - 8650 


Ψ = + 4800 
Ψ = + 4300 
Ψ = + 800 
Ψ= ± 00 
Ψ = + 00 
Ψ = + 600 

Ψ = + 4100 και εκείθεν στο αρχικό 
Ψ = + 4800 


Εμβαδόν: 10.900 στρέμματα. 

Οι παραπάνω αζιμουθιακές συντεταγμένες έχουν εξαρτηθεί από το 
Εθνικό Τριγωνομετρικό Δίκτυο και αναφέρονται στο Κ.Φ.Χ. ΝΙΓΡΙΤΑ, 
κλ. 1:100.000 με Ε=40° 45' και Μ=-0°15’. 


2. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κοινοποιηθεί όπου πρέπει. 

Αθήνα, 19 Μαρτίου 1992 

Με εντολή Υπουργού 
Ο Γενικός Διευθυντής 
Γ. ΒΑΣΙΛΗΑΣ 


Αριθ. Δ7/Β/Φ6.1.166/6533/162 


(14) 


Κήρυξη περιοχής ερευνητέας από το Δημόσιο στο Νομό Εύβοιας. 

4 Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν.Δ. 4433/64 και ειδικότερα τα άρθρα 1 και 2, 
όπως τροποποιήθηκε με το άρθρο 1 του Ν. 273/76. 

2. Το έγγραφο του ΙΓΜΕ με αριθ. 5/12.2.92, με το οποίο προτείνε- 
ται η κήρυξη περιοχής ερευνητέας από το Δημόσιο στο Νομό Εύβοιας. 

3. Την απόφαση του Υπουργού Βιομηχανίας, Ενέργειας και Τεχνο¬ 
λογίας με αριθ. Δ15/Φ19/13291/3.5.91 για μεταβίβαση της εξου¬ 
σίας να υπογράφουν «Με εντολή Υπουργού» οι Γενικοί Διευθυντές, οι 
Προϊστάμενοι Διευθύνσεων και οι Προϊστάμενοι Τμημάτων του Υπουρ¬ 
γείου Βιομηχανίας, Ενέργειας και Τεχνολογίας, αποφασίζουμε: 

1. Ορίζουμε ερευνητέα από το Δημόσιο, σύμφωνα με τις διατάξεις 
του Ν.Δ. 4433/64, περιοχή στο Νομό Εύβοιας εμβαδού 12.400 
στρεμμάτων με τα ακόλουθα όρια: 


ψ - + 16.750 
ψ = + 15.900 
ψ = + 15.900 
ψ = + 17.250 
ψ = + 18.000 και εκείθεν 


(1) ΤΣΑ χ = 0.000 

(2) ΤΣΒ χ = 0.000 

(3) ΤΣΓ χ = + 77.000 

(4) ΤΣΔ χ = + 77.000 

(5) ΤΣΕ χ = + 3.500 

δια της ακτογραμμής στο αρχικό 

(6) ΤΣΑ χ = 0.000 ψ = + 16.750 

Οι αζιμουθικές συντεταγμένες έχουν εξαρτηθεί από το Εθνικό Τριγω¬ 
νομετρικό Δίκτυο και αναφέρονται στο κ.φ.χ. ΑΤΑΛΑΝΤΗ κλίμακας 
1:100.000 με Ε=-0°45' και Μ=38°45’. 

2. Αναστέλλουμε την ισχύ των διατάξεων του Μεταλλευτικού Κώ¬ 
δικα, που αφορούν στην υποβολή προς τον αρμόδιο Νομάρχη, αιτήσεων 
για την χορήγηση αδειών μεταλλευτικών ερευνών στην περιοχή αυτή, 
για τρία (3) χρόνια από την ημερομηνία δημοσίευσης της απόφασης αυ¬ 
τής στην Εφημερίδα της Κυβερνήσεως. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κοινοποιηθεί όπου απαιτείται. 

Αθήνα, 13 Μαρτίου 1992 
Με εντολή Υπουργού 
Ο Γενικός Διευθυντής 
Γ. ΒΑΣΙΛΗΑΣ 


- ♦- 

Αριθ. 6936 (15) 

Σύσταση ίδιου νομικού προσώπου στην Κοινότητα Γλυκών Νερών Ν. 

Αττικής με το όνομα «Σχολική Επιτροπή σχολείων Α'/θμιας Εκπαί¬ 
δευσης» της Κοινότητας Γλυκών Νερών. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του 323/1989 Π.Δ/τος. 

2. Τις διατάξεις του άρθρου 5 του Ν.1894/90. 

3. Την αριθ. 15/1992 απόφαση του Κοινοτικού Συμβουλίου Γλυ¬ 
κών Νερών του Νομού αττικής, αποφασίζουμε: 

1. Συνιστούμε ίδιο νομικό πρόσωπο με το όνομα «Σχολική Επιτροπή 
σχολειών Α’/θμιας Εκπαίδευσης» που περιλαμβάνει τα Α', Β’ και Γ' 
Δημοτικά και Α' και Β' Νηπιαγωγεία στην Κοινότητα Γλυκών Νερών 
του Νομού Αττικής. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. /χ 

3. Το Νομικό Πρόσωπο διοικείται από 1 Ιμελές Διοικητικό Συμβού¬ 
λιο, αποτελούμενο από: / 

α) Έναν (1) Κοινοτικό Σύμβουλο, ως Πρόεδρο, που ορίζεται από το 
Κοινοτικό Συμβούλιο. 

β) Τους Διευθυντές των σχολείων Α' Δημοτικού, Β' Δημοτικού, Γ' 
Δημοτικού, Α' Νηπιαγωγείου και Β' Νηπιαγωγείου. 

γ) Τους εκπροσώπους Συλλόγων Γονέων και Κηδεμόνων των ανω¬ 
τέρω πέντε (5) σχολείων. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσης δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου ή της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αγ. Παρασκευή, 18 Μαρτίου 1992 

Ο Νομάρχης κ.α.α. 

Ο Διευθυντής 
ΑΝΔΡΕΑΣ ΠΕΓΚΑΣ 

- + - 

Αριθ. 9469 _ (16) 

Σύ,σταση ίδιου νομικού προσώπου στην Κοινότητα Γλυκών Νερών Ν. 

Αττικής με το όνομα «Σχολική Επιτροπή σχολείων Β'/θμιας Εκπαί¬ 
δευσης» στην Κοινότητα Γλυκών Νερών. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 187 του 323/1989 Π.Δ/τος. 

2. Τις διατάξεις του άρθρου 5 του Ν.1894/90. 

3. Την αριθ. 15α/1992 απόφαση του Κοινοτικού Συμβουλίου Γλυ¬ 
κών Νερών του Νομού αττικής, αποφασίζουμε: 

1. Συνιστούμε ίδιο νομικό πρόσωπο με το όνομα «Σχολική Επιτροπή 
σχολείων Β'/θμιας Εκπαίδευσης» που περιλαμβάνει το Γυμνάσιο και το 
Λύκειο Γλυκών Νερών στην Κοινότητα Γλυκών Νερών του Νομού Ατ- 
τικής. 

•2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις λειτουργικές 
δαπάνες καθαριότητας θέρμανσης, φωτισμού, ύδρευσης, τηλεφώνου 
αποχέτευσης, αναλωσίμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβού¬ 
λιο, αποτελούμενο από: 


α) Έναν (1) Κοινοτικό Σύμβουλο, ως Πρόεδρο, που ορίζεται από το 
Κοινοτικό Συμβούλιο. 

β) Τους Διευθυντές του Γυμνασίου και Λυκείου Γλυκών Νερών. 

γ) Τους εκπροσώπους Συλλόγων Γονέων και Κηδεμόνων των ανω¬ 
τέρω σχολείων. 

δ) Τους εκπροσώπους των μαθητικών Κοινοτήτων των ανωτέρω 
σχολείων. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσης δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

5. Πόροι του Νομικού Προσώπου είναι: 

α) Η ετήσια επιχορήγηση του Δήμου ή της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
άλλη αρχή από τον Πρόεδρο του Διοικητικού Συμβουλίου και όταν αυ¬ 
τός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 18 Μαρτίου 1992 

Ο Νομάρχης κ.α.α. 

Ο Διευθυντής 
ΑΝΔΡΕΑΣ ΠΕΓΚΑΣ 

-♦- 

Αριθ. τ.τ. 1948 (17) 

Υπαγωγή του προσωπικού της κοιν. Μπόρσας Ν. Αργολίδας στις δια¬ 
τάξεις του Ν. 1188/81. 

Η ΝΟΜΑΡΧΗΣ ΑΡΓΟΛΙΔΑΣ 

Με τη 1948/17.3.92 απόφαση της Νομάρχου Αργολίδας που εκδό- 
θηκε σύμφωνα με τις διατάξεις του άρθρου 3 του Ν. 1188/81 όπως 
αυτό τροποποιήθηκε με τις όμοιες του Π.Δ/τος 37α/87 και ύστερα από 
σύμφωνη γνωμοδότηση του Υπηρ. Συμβουλίου του άρθρου 14 παρ. 9 
του Ν. 1586/86, υπάγεται το προσωπικό της κοινότητας Μπόρσας 
στις διατάξεις του Α’ μέρους του Ν. 188/81. 

Ναύπλιο, 17 Μαρτίου 1992 

Με εντολή Νομάρχου 

Ο Διευθυντής 
ΣΩΤ. ΔΙΟΝ. ΣΙΓΟΥΡΟΣ 

- ♦- 

Αριθ. 4293 (18) 

Διενέργεια εκούσιου αναδασμού περιοχής Καστανιάς Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 674/77. 

2. Σχετική εισήγηση της Δ/νσης Γεωργίας της Νομαρχίας μας, 
αποφασίζουμε: 

Να γίνει εκούσιος αναδασμός στην περιοχή Καστανιάς Κορινθίας 
σύμφωνα με τις διατάξεις του Ν. 674/77. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος, 12 Μαρτίου 1992 

Ο Νομάρχης 
ΧΡΗΣΤΟΣ ΛΑΔΑΣ 

Αριθ. 496 (19) 

Καθορισμός περιοχών δικαιοδοσίας αρμοδιοτήτων του Τμήματος 

Κτην/κής Δημόσιας Υγείας, της Δ/νσης Κτην/κής Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
.Έχοντας υπόψη: 

1. Τις διατάξεις: 

α. Της παρ. 2, εδαφ. γ', υποπαραγρ. ββ του άρθρου 100 του Π.Δ. 
433/1977 «περί Οργανισμού του Υπουργείου Γεωργίας» (ΦΚΕ 133/ 
τ.Α’/1977). 

β. Της παραγρ. 3 του άρθρου 3 της αριθμ. 31912/1222/5.7.1979 
Υπουργικής Απόφασης «περί οργανώσεως Αγροτικών Κτηνιατρείων, 
Σταθμών Υγειονομικού Ελέγχου και Τ.Ε. Τροφίμων» (ΦΕΚ 673/ 
τ.Α'/1979). . 

2. Σχετική εισήγηση της Δ/νσης Κτηνιατρικής για την καλύτερη με- 
θόδευση του ελέγχου για την προστασία της Δημόσιας Υγείας, αποφασί¬ 
ζουμε: 

Καθορίζουμε περιοχή δικαιοδοσίας του Τμήματος Κτηνιατρικής Δη¬ 
μοσίας Υγείας της Δ/νσης Κτηνιατρικής Λακωνίας για την άσκηση των 
αρμοδιοτήτων που καθορίζονται από την παρ. 2 εδάφιο γ' υποπαρ. ββ 
του άρθρου 100 του Π.Δ. 433/77 τις παρακάτω Κοινότητες με τους 
συνοικισμούς των: 

1. Ανωγείων, 2. Καρυών και 3. Σκούρας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 23 Μαρτίου 1992 

Ο Νομάρχης 
Φ. ΦΑΛΙΑΓΚΑΣ 

-♦- 

Αριθ. 3306 (20) 

Σύσταση συνδέσμου ύδρευσης κοινοτήτων Σπαρτιάς και Άρνας Ν. Λα¬ 
κωνίας. 

- Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις των άρθρων 190-194 του Π.Δ. 323/89 «Κωδικο¬ 
ποίηση σε ενιαίο κείμενο νόμου, με τίτλο “Δημοτικός και Κοινοτικός 
Κώδικας” των ισχυουσών διατάξεων του δημοτικού και κοινοτικού κώ¬ 
δικα», όπως τροποποιήθηκαν και συμπληρώθηκαν. 

2. Τις αριθ. 17/1990, 5/1992 και 26/1990, 2/1992 αποφάσεις 
των Κοινοτικών Συμβουλίων των Κοινοτήτων Σπαρτιάς και Άρνας 
αντίστοιχα που λήφθηκαν νομότυπα, αποφασίζουμε: 

1. Συνιστούμε σύνδεσμο με την επωνυμία «Σύνδεσμος Ύδρευσης 
Κοινοτήτων Σπαρτιάς-Άρνας». 

2. Σκοπός του συνδέσμου είναι η ύδρευση των δύο κοινοτήτων με την 
εκτέλεση έργων προς ανεύρεση ύδατος καλλιέργεια υφισταμένων πη¬ 
γών, την εξασφάλιση νερού στις κοινότητες Σπαρτιάς και Άρνας και 
επίσης την κατασκευή συντήρηση και λειτουργία του εξωτερικού δι¬ 
κτύου ύδρευσης των δύο Κοινοτήτων και γενικά των έργων ύδρευσης 
που θα εκτελεστούν. 

3. Πόροι του Συνδέσμου είναι: α) πρόσοδοι από την περιουσία του, β) 
ετήσια εισφορά κάθε κοινότητας μέλους του συνδέσμου που υπολογίζε¬ 
ται σε ποσοστό 5% επί των τακτικών εσόδων που πραγματοποίησε τον 
προηγούμενο χρόνο, γ) δωρεές, επιχορηγήσεις και εισφορές που παρέ¬ 
χει το δημόσιο ή άλλα φυσικά ή νομικά πρόσωπα ή οργανισμοί, δ) πρό¬ 
σοδοι από τους φόρους, τα τέλη και τα δικαιώματα που επιβάλλονται 
υπέρ του συνδέσμου. 

4. Ορίζεται έδρα του Συνδέσμου η έδρα της κοινότητας Σπαρτιάς. 

5. Η χρονική διάρκεια του Συνδέσμου είναι αόριστη. 

6. Ο Σύνδεσμος διοικείται σύμφωνα με τις διατάξεις του Δημοτικού 
και Κοινοτικού Κώδικα. 

7. Συμφωνείται ότι από το νερό που θα ανευρεθεί η από την καλλιέρ¬ 
γεια των υφισταμένων πηγών κ.λπ. θα πάρει το ένα τρίτο (1 /3) η κοινό¬ 
τητα Σπαρτιάς και τα δύο τρία (2/3) η Κοινότητα Άρνας ως πολυπλη¬ 
θέστερη. 


Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 12 Μαρτίου 1992 

Ο Νομάρχης κ.α.α. 

Ο Διευθυντής 
ΗΛΙΑΣ ΜΑΝΔΑΛΑΣ 

- ♦- 

Αριθ. 408 (21) 

Σύσταση ίδιου Νομικού Προσώπου στην Κοινότητα Σελλά Ν. Μεσση¬ 
νίας με την επωνυμία «Σχολική Επιτροπή Δημοτικού Σχολείου 
Σελλά». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: 

α) των πραγρ. 8-15 του άρθρου 5 του Ν. 1894/1990 (ΦΕΚ 110/ 
Α/27.8.90) «Για την Ακαδημία Αθηνών και άλλες εκπαιδευτικές δια¬ 
τάξεις» και 

β) του άρθρου 187 του δημοτικού και κοινοτικού κώδικα (Π.Δ. 
323/89). 

2. Την αριθ. 29/91 απόφαση του Κοινοτικού Συμβουλίου Σελλά του 
Νομού Μεσσηνίας, για σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Σελλά του Νομού Μεσσηνίας ίδιο Νο¬ 
μικό Πρόσωπο με την επωνυμία «Σχολική Επιτροπή Δημοτικού Σχο¬ 
λείου Σελλά». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αγοράς αναλωσίμων υλικών κ.λπ. 
β) Η αμοιβή των καθαριστριών. 

γ) Η εκτέλεση έργων για επισκευή και συντήρηση των σχολείων και 
τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρωτοβάθμιας και 
Δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και θρησκευμάτων με βιβλία, για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται (αναγκαίο για τη στήριξη 
της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται πό 5μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο. 

β. Ένα (1) Κοινοτικό Σύμβουλο. 

γ. Τον εκάστοτε Δ/ντή του Δημοτικού Σχολείου. 

δ. Τον εκάστοτε εκπρόσωπο του Συλλόγου Γονέων και Κηδεμόνων. 

ε) Ένα (1) δημότη. 

Τα μέλη με στοιχεία β-ε ορίζονται από το Κοινοτικό Συμβούλιο. 

4. Η θητεία του πρώτου Διοικ. Συμβουλίου του Νομικού Προσώπου 
λήγει με τη λήξη της παρούσας κοινοτικής περιόδου. 

Η θητεία των μελών του Διοικ. Συμβουλίου ακολουθεί την κοινοτική 
περίοδο. 

Το Διοικητικό Συμβούλιο εκλέγει τον Αντιπρόεδρο και τον γραμμα¬ 
τέα. 

5. Πόροι του Νομικού Προσώπου είναι: 

α. Ετήσια επιχορήγηση της Κοινότητας Σελλά. 
β. Ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικ. Συμβουλίου και όταν αυτός 
απουσιάζει ή κωλύεται από τον Αντιπρόεδρο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 19 Μαρτίου 1992 

Ο Νομάρχης 
Ν. ΠΑΠΑΔΟΠΟΤΛΟΣ 

- ♦- 

Αριθ. 3366 (22) 

Σύσταση Αναπτυξιακού Συνδέσμου Κοινοτήτων Αγίου Ιωάννου, Αγίας 

Παρασκευής, Αποδούλου, Λοχριάς, Νίθαυρης και Πλατάνου Ν. Ρε- 

θύμνης. 

Ο ΝΟΜΑΡΧΗΣ ΡΕΘΤΜΝΗΣ 
Έχοντας υπόψη: 

Ι.Τις διατάξεις των άρθρων ΐ9θκαι 196 ΔΚΚ (Π.Δ. 323/89). 

2. Την 39338/88 κοινή απόφαση των Υπουργών Εθνικής Οικονο¬ 
μίας, Εσωτερικών και ΥΠΕΧΩΔΕ με την οποία καθορίστηκαν οι γεω¬ 
γραφικές ενότητες του Νομού. 

3. Τις 12/91, 15/91, 31/91, 7/92, 30/91, 40/91 νομότυπες 
αποφάσεις των Κοινοτικών Συμβουλίων Αγίου Ιωάννου, Αγίας Παρα¬ 
σκευής, Λοχριάς, Νίθαυρης και Πλατάνου αντίστοιχα για την ίδρυση 
του Αναπτυξιακού Συνδέσμου. 

4. Το 6/30.12.91 πρακτικό του Νομιαρχιακού Συμβουλίου Ρεθύ- 
μνης, σχετικά με την υποχρεωτική συμμετοχή της Κοινότητας Αποδού¬ 
λου στον ανωτέρω Αναπτυξιακό Σύνδεσμο, αποφασίζουμε: 

1. Συστήνουμε Αναπτυξιακό Σύνδεσμο με το όνομα «Αναπτυξιακός 
Σύνδεσμος Αμπαδιάς, με τις Κοινότητες Αγίου Ιωάννου, Αγίας Παρα¬ 
σκευής, Αποδούλου, Λοχριάς, Νίθαυρης και Πλατάνου». 

2. Έδρα του Αναπτυξιακού Συνδέσμου είναι η Κοινότητα Πλατάνου. 

3. Σκοπός του Αναπτυξιακού Συνδέσμου είναι: 

α) Η μελέτη για την ενόρυξη ερευνητικών γεωτρήσεων για την εξυ¬ 
πηρέτηση ύδρευση και άρδευσης της περιοχής. 

β) Αποχέτευση (βιολογικός καθαρισμός). 

Επίσης μπορεί να αποτελέσει σκοπό του Συνδέσμου ότι αναφέρεται 
στις αποκλειστικές αρμοδιότητες των Δήμων και Κοινοτήτων (άρθρα 
22, 23 4ΚΚ του Π.Δ. 323/89). Έτσι ανάλογα με το τι προβλήματα 
αντιμετωπίζουν οι ΟΤΑ της δεδομένης γεωγραφικής ενότητας μπορούν 
ν’ αποτελέσουν σκοπούς του Συνδέσμου. 

4. Έσοδα του Αναπτυξιακού Συνδέσμου είναι: 

α) Πενήντα χιλιάδες (50.000) κάθε Κοινότητας ετησίως. 


β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή Νομικά Πρόσωπα ή Οργανισμούς - Δωρεές ομογενών κ.λπ. 

δ) Πρόσοδοι από τους φόρους, τέλη, δικαιώματα που επιβάλλονται 
υπέρ του Συνδέσμου. 

ε) Επιχορήγηση από τους φορείς του Δημοσίου Τομέα (άρθρο 1 παρ. 
6 Ν. 1256/82) για την εκτέλεση έργων, την κάλυψη διαφόρων δαπα¬ 
νών κμι την πληρωμή των αποδοχών του προσωπικού του Συνδέσμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρέθυμνο, 16 Μαρτίου 1992 

Ο Νομάρχης 
ΠΑΝ. ΚΛΑΔΟΣ 


- ♦- 

(23) 

Αριθ. Πράξης 2 

Κατάργηση θέσεων μουσικών της Δ.Φ. Ρεθύμνης. 

Ο ΠΡΟΕΔΡΟΣ 

ΤΗΣ ΔΗΜΟΤΙΚΗΣ ΦΙΛΑΡΜΟΝΙΚΗΣ ΡΕΘΥΜΝΗΣ 


Έχοντας υπόψη: 

1. Τη με αρ. 15/1.9.90 διαπιστωτική πράξη του Προέδρου της 
Δ.Φ.Ρ. σύμφωνα με την οποία είχαν δημιουργηθεί επτά (7) προσωρινές 
θέσεις Μουσικών Ιδιωτικού Δικαίου αορίστου χρόνου. 

2. Τομεαρ. 112609/15.11.91 έγγραφο του Υπουργείου Εσωτερι¬ 
κών το οποίο κοινοποιήθηκε στην Υπηρεσία μας με το 18399/8.1.92 
έγγραφο της Νομαρχίας Ρεθύμνης. 

3. Τις με αρ. 3/93, 4/92, 5/92, 6/92, 7/92, 8/92, 9/92 πρά¬ 
ξεις μας, σύμφωνα με τις οποίες ανακλήθηκαν οι κατατάξεις των Μου¬ 
σικών, διαπιστώνουμε: 

Την κατάργηση των επτά (7) θέσεων Μουσικών της Δ.Φ.Ρ. που δη- 
μιουργήθηκαν με την 15/90 διαπιστωτική πράξη του Προέδρου της 
Δ.Φ.Ρ. και που δημοσιεύθηκαν στο ΦΕΚ 692/2.11.90 τ.Β'. (Αριθ. 
απόφ. Νομαρχ. 2797/6.3.92). 

Η παρούσα να δημοσιευθεί στην Εφημερίδα της Κυβερνήσεως. 


Ρέθυμνο, 15 Ιανουάριου 1992 
Ο Πρόεδρος 

ΔΗΜΗΤΡΙΟΣ ΣΤΑΓΚΟΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



